Samkvæmt kjarasamningi SSF og SA taka eftirfarandi breytingar gildi um áramót . Annarsvegar er þetta breyting á lífeyrisframlagi félagsmanna og hinsvegar breytingar varðandi vinnutíma . Allar upplýsingar um vinnutímastyttinguna má nálgast á heimasíðu ssf.is . Þar er að finna helstu spurningar og svör varðandi útfærslur og annað er það snertir . Smelltu hér til nálgast upplýsingar um vinnutímastyttinguna . Breytingar á lífeyrisframlagi Fyrir þá félagsmenn sem eru með starfsaldur minna en 3 ár verður breyting á lífeyrisframlagi launagreiðenda , fast framlag í séreignarsjóð hækkar þannig úr 2% í 5,5% frá og með 1. janúar 2020 . Fyrir þá félagsmenn sem eru með starfsaldur yfir 3 ár er framlagið óbreytt . Skiptingin verður því eftirfarandi : Samtrygging = 4% framlag launþega og 6% framlag launagreiðanda í samtryggingarsjóð . Séreignarsjóður = 5,5% að lágmarki í séreignarsjóð sem hækkar í 7% við 3ja ára starfsaldur . Þar að auki getur launþegi ráðstafað 2 - 4% í séreign og fengið þá 2% til viðbótar frá launagreiðanda .